text: George Grove
  
  publiceret: 2023-04-23 02:49:28+02:00
  George Grove var en britisk musikskribent, uddannet som ingeniør. Han var medstifter af Royal College of Music, som han var direktør for i en årrække. Grove har især haft betydning som redaktør af A Dictionary of Music and Musicians, der udkom i fire bind 1879-1889. Sjette udgave af det hæderkronede opslagsværk udsendtes i 20 bind under titlen The New Grove i 1980.